 Akizungumza na gazeti hili, Mawazo alisema kikosi cha Ndanda kinahitaji kutengenezwa mapema kwa ajili ya msimu ujao, kwa kutafuta wachezaji wenye vipaji na uwezo wa kufika mbali.Alisema ifike mahali hata akiuzwa mchezaji wao Atupele Green kuwe na wachezaji wengine wenye uwezo wa kuziba pengo lake.Mawazo alisema Ndanda itakuwa na uwezo wa kubeba taji la ligi msimu ujao kama hayo yatazingatiwa mapema.Alisema uwezo wa Ndanda kutengeneza historia mpya upo kama ilivyofanya Leicester ya nchini Uingereza iliyochukua ubingwa wa Ligi Kuu nchini humo.Ndanda, awali ilianza msimu huu kwa kusuasua baada ya kufanya vibaya katika baadhi ya mechi zake hali iliyolazimu waliokuwa makocha Abdul Mingange na Ngawina Ngawina kubwaga manyanga.Kocha Mawazo ameisaidia timu hiyo kuinusuru katika hatua ya kushuka daraja baada ya kufikisha jumla ya pointi 34 katika michezo 29 iliyocheza.